Yunanîstanî de netîceyê cumbîyayîşê kurna multecîyan de 11 kesan cuya xo vinî kerde.
Roja pancşeme grawêka kişkeke ya grawa Andikythira de kurne cum bîye. Selahîyetdaran ard ziwan ke heta nika 11 meyîtî ameyî vînayene. 90 kesanê ke xo xelisna mîyanê înan de 27 doman û 11 cinîyî estê. Dîya zanayene ke seba nîno zanayene kurne de çend kesî estbî, operasyonê cigêrayîş û xelisnayîşî dewam keno. Grawa Folegandrosî ya Yunanîstanî de zî roja çarşeme kurnêka multecîyan cum bîbî û tewr tay hîrê kesan cuya xo vînî kerdbi û tay kesî zî vînîbîyayebî.Goreyê Rêxitina Multecîyan UNHCR a Neteweyanê Yewbîyayeyan (NY) emser 2.500 kesanê ke bi rayîrê dengîzî waşt şirê Ewropa dinyaya xo bedilnaye.
